27/04/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 16 de abril de 2015, da Xefatura Territorial da Coruña, pola que se concede a autorización administrativa previa de construcción e declaración de utilidade pública dunha instalación eléctrica no concello de Trazo (IN407A 2014/158-1)

Resolución do 16 de abril de 2015, da Xefatura Territorial da Coruña, pola que se concede a autorización administrativa previa, de construcción e declaración de utilidade pública dunha instalación eléctrica no concello de Trazo (IN407A 2014/158-1). Expediente: IN407A 2014/158-1. Promotor: Unión Fenosa Distribución, S. A. Instalación: LMTA Reforzo SIG-804 Breixo-Carabeles. Concello: Trazo. FEITOS 1. O 16 de outubro de 2014 o promotor solicitou a autorización administrativa previa, autorización administrativa de construcción e a declaración de utilidade pública da instalación eléctrica indicada.2. Características técnicas: – Tramo LMT aérea SIG-804 Breixo-Carabeles a 20 kV, cunha lonxitude de 3,320 km, coa orixe en apoio n.º 16 existente a substituír da LMT SIG-804, onde realízase a derivación aos centros de transformación Carabeles (Expte.50,450) e Outeiro (Expte.196/08) condutor tipo LA-56/54,6 mm 2, e final no apoio n.º 38 existente da LMT SIG-804, no tramo entre a derivada ao CT Nogalláns (Expte.3,512) a substituír e a derivada ao CT Breixo (Expte.32,237). – LMT aérea a novo CT Nogalláns, a 20 kV cunha lonxitude de 0,015 km, coa orixe en apoio n.º 27 existente a substituír da LMT SIG-804, onde esta ubicado actualmente o CT Nogalláns (Expte.3512) a substituír, condutor tipo LA-56/54,6 mm 2, e final no novo CT Nogalláns (proxectado). – CT intemperie Nogalláns cunha potencia de 50 KVA e unha relación de transformación de 20,000/400-230 V.3. O proxecto someteuse ó trámite de información pública mediante resolución publicada nos seguintes medios: – Resolución información pública: 26/11/2014. – DOG: 05/01/2015. – BOP: 22/12/2014. – Xornal “La Voz de Galicia”: 19/12/2014. – Taboleiro de anuncios do Concello: do 03/02/2015 ó 25/02/2015. Ó mesmo tempo realizáronse notificacións individuais ós titulares que figuran na relación de bens e dereitos afectados. No certificado de exposición pública do Concello indícase que non se formularon alegacións.4. Durante o período no que se someteu ó trámite de información pública foron presentadas as seguintes alegacións. – Maria Celeste Apolinar Turrero (fincas 24, 25 e 32): Non se citan as razóns que levaron á declaración de utilidade pública da instalación o cal provoca indefensión da reclamante, e mostra o seu desacordo co trazado da liña, xa que existe un trazado alternativo que ciscorrería por camino público e que non afectaría ás fincas sobre as que se pretende a expropiación. Destas alegacións déuselle traslado ó promotor que contestou: – Non foi acordada a declaración de utilidade pública das instalación, senón que a solicitude está sendo sometida ó trámite de información pública, conforme a lexislación de aplicación, para que todas as persoas interesadas poidan exercer os seus dereitos, sen que poida entenderse que se está a producir indefensión. – En cando ás razón ou motivacións que leven á declaración de utilidade pública encóntranse referidas no artigo 54 da Lei 24/2013, do 26 de decembro, do sector eléctrico. – En canto ó trazado sinalar que as liñas eléctricas non poden discorrer por vieiros públicos, polo cal sempre se verían afectadas as parcelas colindantes ó vieiro polas que obrigatoriamente debería trazarse a liña. No caso que nos ocupa sinalar ademáis que se pretende a renovación dos cables condutores da liña eléctrica existente, e a substitución de aqueles apoios que non teñen a altura ou esforzo preciso para as novas solicitacións mecánicas, e para o cal deron autorización 56 dos 60 propietarios afectados.5. Solicitouse o preceptivo informe ós seguintes organismos. – Concello de Trazo: non consta informe, polo que se entende a conformidade coa instalación. – Augas de Galicia: consta informe favorable aceptado polo promotor. – Telefónica: consta informe favorable aceptado polo promotor.6. Os servizos técnicos da xefatura territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1. Lexislación de aplicación: – Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999). – Lei 24/2013, do 26 de decembro, do sector eléctrico (BOE núm.310, do 27/12/2013). – Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). – Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). – Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). – Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). – Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). – Decreto 36/2001, do 25 de xaneiro, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG núm.34, do 16 de febreiro de 2001). – Decreto 235/2012, do 5 de decembro, que fixa a estrutura orgánica da Vicepresidencia e das consellerías da Xunta de Galicia (DOG núm.233, do 07/12/2012). – Decreto 110/2013, do 4 de xullo, polo que se establece a estrutura orgánica das Consellería de Economía e Industria (DOG núm.140, do 24/07/2013), modificado polo Decreto 116/2014, do 11 de setembro (DOG núm.183, do 25/09/2014). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2. Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3. En relación coas alegacións formuladas por Maria Celeste Apolinar Turrero e coas manifestacións de Unión Fenosa Distribución, S. A. cómpre sinalar: – Que aínda non foi acordada a declaración de utilidade pública das instalación. Esta declaración, neste tipo de instalación, baséase no artigo 54 da Lei 24/2013, do 26 de decembro, do sector eléctrico: Decláranse de utilidade pública as instalacións eléctricas de xeración, transporte e distribución de enerxía eléctrica, para os efectos de expropiación forzosa dos bens e dereitos necesarios para o seu establecemento e da imposición e exercicio da servidume de paso. – A proposta do trazado alternativo non pode ser avaliada xa que carece de concreción: “Esta parte non está de acordo co trazado alternativo que ciscorrería por camino público e que non afectaría ás fincas sobre as que se pretende a expropiación”. – Por outra banda, una modificación do trazado que evite as fincas da alegante daría lugar a novos afectados.4. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO: 1. Conceder a autorización administrativa previa, a autorización administrativa de construcción e a declaración de utilidade pública da instalación eléctrica.2. A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3. Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: – As declaracións de conformidade relativas ó material ou equipo e as certificacións ou homologacións, se procede. – Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4. Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía e Industria, no prazo dun mes, contado a partir do día seguinte ó da notificación ou publicación nos termos establecidos na Lei 30/1992, do 26 de novembro, de réxime xurídico das administracións públicas e do procedemento administrativo común, (BOE núm.285, do 27/11/1992), modificada pola Lei 4/1999, do 13 de xaneiro (BOE núm.10, do 14/01/1999), sen prexuizo de que os interesados poidan interpor calquera outro recurso que se considere pertinente. A Coruña, 16 de abril de 2015. O xefe territorial Isidoro Martínez Arca